
О Б Я В Л Е Н И Е

На основание чл. 90 и чл. 91 от Кодекса на труда, във връзка с чл. 11 и в съответствие с чл. 17, ал. 3 от Наредба № 1 от 22.01.2015 г. за придобиване на специалност в системата на здравеопазването, както и на основание чл. 21,ал. 2, т. 4 и чл. 22 от Вътрешни правила за управление на човешките ресурси и Заповед № 601/ 23.06.2026 г. на Изпълнителния директор,
                 Многопрофилна болница за активно лечение гр. Пазарджик

ОБЯВЯВА КОНКУРС


[bookmark: _Hlk224715417]І. За следните щатни длъжности за следдипломно обучение на лица с професионална квалификация „лекар“:

1. [bookmark: _Hlk183503143]Лекар, специализант по Нервни болести - 1 щатна длъжност
2. Лекар, специализант по Спешна медицина - 1 щатна длъжност
3. Лекар, специализант по Инфекциозни болести- 1 щатна длъжност
4. Лекар, специализант по Анестезиология и интензивно лечение- 1 щатна длъжност
5. Лекар, специализант по Неонатология- 1 щатна длъжност
6. Лекар, специализант по Урология- 1 щатна длъжност


ІІ. Място и характер на работата, Изисквания за заемане на длъжността:
· Специализантът участва пряко в лечебно-диагностичната дейност в отделението. Обучението се осъществява чрез личното участие на специализанта в дейностите на отделението, извършвани в базата за обучение, като същият носи отговорност за извършваната от него дейност в съответствие с действащите медицински стандарти при  спазване на добра медицинска практика.
· Обявената длъжност се заема на срочен трудов договор до успешно придобиване на специалност;
· Място на работа е лечебното заведение с работно място отделението, за която специалност кандидатства лицето;
· Висше медицинско образование – образователно квалификационна степен “магистър”- лекар- за длъжностите за следдипломно обучение на лица с професионална квалификация „лекар“
· Да е член на Български лекарски съюз;
· Да не е осъждан с влязла в сила присъда и да не е лишен от правото да практикува професията „лекар“.

ІІІ. Необходими документи за участие:
1. Заявление за участие в конкурса;
2. Професионална автобиография;
3. Диплом за завършено висше медицинско образование /копие, заверено от кандидата/;
4. Препис-извлечение или копие от трудова книжка за удостоверяване на трудов стаж (ако има такъв) – за кандидати, които не са служители на лечебното заведение;
5. Удостоверение за членство в БЛС /копие, заверено от кандидата/;
6. Свидетелство за съдимост.
7. Медицинско свидетелство /за кандидати, които не са служители на лечебното заведение/;
8. Удостоверение за владеене на Български език и професионалната терминология на български език, установено по реда на Наредба № 1 от 22.01.2015 г. за придобиване на специалност в системата на здравеопазването по чл. 186, ал. 3, т. 1 от Закона за здравето, в случаите по чл. 19, ал.1 и ал.2 от Наредба № 1 от 22.01.2015г.


ІV. Подаване на документи за участие в обявения конкурс:
Документите се подават лично или с нотариално заверено пълномощно в деловодството на „МБАЛ-Пазарджик” АД, считано от 26.06.2026г. до 27.07. 2026 г. включително, от 08:00 ч. до 15:30 ч. в делнични работни дни. Документите се подават в непрозрачен запечатан плик, като върху плика се изписват трите имена на кандидата, адрес за кореспонденция, телефон и имейл за връзка.

V. Начин на провеждане на конкурса: Конкурсът ще се проведе на два етапа - писмен теоретичен изпит и интервю/събеседване. За дата и час на провеждането на конкурса, кандидатите ще бъдат уведомени лично. Информация ще бъде публикувана и на интернет страницата на лечебното заведение.

Допуснатите кандидати се оценяват по следния начин:
1.	Среден успех от следването и държавния изпит;
2.	Оценките по учебните дисциплини, съответстващи, включващи или най-близки до специалността, за която се кандидатства.
3.	Оценка от теоретичен изпит- за всяка специалност има публикуван Конспект за подготовка на интернет страницата на лечебното заведение- раздел Кариери, подраздел Специализанти
4.	Събеседване 
5.	Сборна оценка и класиране на кандидатите по низходящ ред.

До събеседване ще се допускат кандидатите получили оценка минимум мн. добър 4,50 по шестобалната система.

На основание чл. 91, ал. 1 от КТ и чл.23 от Вътрешните правила за управление на човешките ресурси, обявлението за конкурса да се публикува в местен печат и на електронната страница на „МБАЛ Пазарджик” АД.



Д-Р КРАСИМИР  ТЕМНИЛОВ
Изпълнителен директор на
„МБАЛ-Пазарджик“ АД

